Evernote

Evernote — Жазбаларды, оның ішінде мәтіндік жазбаларды, уеб-парақтарын, тізімдерді, фотосуреттер мен кескіндерді, электронды хаттарды және т.б. ақпарат түрлерін сақтау, синхрондау мен іріктеп іздестіруге арналған онлайн ғаламтор қызметі әрі түрлі операциялық жүйелерге арналған компьютерлік бағдарлама.

2011 жылдың желтоқсанына қарай Evernote-та 20 млн. қолданушы тіркелген болатын.

 Тарихы 

Қызмет АҚШ-тың Калифорния штатындағы Саннивейл қаласында Evernot компаниясы тарапынан ашылған. 2009 жылы Тройка Диалог және DoCoMo компаниялары Evernote қызметіне $6,5 млн. көлемінде инвестиция құйды.ВЕДОМОСТИ — $2 млн на память«Тройка Диалог» продала свою долю в совместном с РТ венчурном проекте - Evernote

2009 жылдың 2 сәуірінде Evernote қызметі орысшаландырылды — уеб-сайты мен локалды клиенттері аударылып, ал мәтінді талдап-оқу технологиясы кескіндердегі орысша мәтіндердің индекстелуіне ие болдыEvernote заговорил по-русски " Блог Evernote .

14 сәуір күні Evernote пен Twitter-дің өзара байланысуы жайлы хабарланды. Қолданушылар екі қызметтегі өзінің тіркеу жазбаларын байланыстырып Twitter-ден жазбаларды Evernote-қа тікелей жібере алу мүмкіндігін иелендіEvernote + Твиттер = моментальная память " Блог Evernote .

2009 жылдың 26 маусымында жазбаларға біріккен қолжетімділік қызметі кеңейе түсті — нақты бір топтардың жазба кітаптарын оқу мен өңдеу режимдері іске қосылдыСовместный доступ к блокнотам: Первый этап. " Блог Evernote .

 Негізгі мүмкіндіктері 

 Жазбаларды ғаламдық тордан, компьютерлік бағдарламадан және ұялы телефоннан (Windows Mobile, Windows Phone 7, iPhone мен Android) синхрондау және қолжетімділік мүмкіндіктері; 
 Жазбаларды ілмек санаттары бойынша іріктеу;
 Атын, уақытын, ілмектері мен кескіндердің және т.б. болуын қамти отырып, жазбаларды фильтрлер бойынша тез іздестіру. Іздестіру кезінде кескіндердегі мәтінді талдап-оқу қолданылады;
 Жазбаларды құру букмарклеті, жазбада белгіленген мәтінді, уеб-парақты тікелей сақтай алу және «жолшыбай» жазбаларды тікелей уеб-браузерден құра алу мүмкіндіктері;
 Жеке жазба кітаптарына бірлескен қолжетімділік мүмкіндігі;
 Жазбалардың гео-белгілері, мысалға, белгілі бір аймақта жасалған жазбаларды іздестіруге мүмкіндік береді;
 Кескіндердегі орыс, ағылшын, француз және неміс тілдеріндегі баспа және қолжазба мәтіндерін талдап-оқу мүмкіндігі;
 Түрлі белгілер бойынша жазбаларды жан-жақты факторлар бойынша іздестіру;
 «сандық сиямен» (digital ink) жазылған қолжазбаны талдап-оқу мен сараптау;
 «Сандық сия» мәтіндерін біркелкілеу.

Жазбаларды келесідей тәсілдермен қосуға болады:
 үстел компьютері, ұялы және Evernote-тың уеб нұсқасы арқылы түбегейлі құру,
 фотоға түсіру арқылы,
 алмасу буферіне орналастыруға болатын ақпаратты, яғни уеб-парақтарды, экран кескіндерін көшіру арқылы,
 Файлдар мен құжатта белгіленген бөлшектерді Mac OS X пен Windows-тың үстел компьютері үшін арналған клиенттеріне тасымалдап көшіру арқылы,
 электронды поштаға жіберу арқылы,
 сканерлеу арқылы,
 дыбыс жазғышқа оқи отырып,
 Twitter-ден жазу арқылы.

 Клиенттер 

 Windows пен Mac OS X арналған үстел компьютері клиенттері 

 мәтіндік және дыбыстық жазбаларды құру
 кескіндердегі баспа және қолжазбаларды талдап-оқу
 құжаттар мен уеб-парақтардағы мазмұнды көшіріп алу
 сервермен синхрондалу мен басқа клиенттерде құрылған жазбалар болса да соларға толық қолжетімділікті қамтамасыз ету

 Уеб-шолғыштарға арналған уеб-клиппер 

 уеб-парақтан керекті мәтіннің бөлігі мен кескіндерді көшіру
 үстел компьютері клиентін ашпай жатып жаңа мәтіндік жазба құру (бұл жағдайда жазбаны құрып жатқан сәттегі ашық тұрған беттің URL-ы сақталады)

 Windows Mobile арналған қондырғы 

 Windows Mobile құрылғысынан Evernote-қа фотосуреттер мен жазбаларды жіберу
 барлық жазбалар бойынша тездетіп іздестіру мен оларға қолжетімділік

 iPhone/iPod Touch арналған қондырғы 

 жазбаларды құру, түзету мен іздестіруге шұғыл қолжетімділік
 өзінің тіркеу жазбасына тікелей фотоға түсіріп алу
 дыбыс жазбаларын жазу
 оффлайн жағдайында көрінетін жазбаларды таңдау
 GPS арқылы жазбаларға гео-белгілерді тіркестіру 

 Android арналған қондырғы 

 қашықтағы мәлімет базасы бойынша жазбаларды іздестіру
 мәтіндік, фото және дыбыс жазбаларын құру
 өзінің тіркеу жазбасына кез-келген файлдарды жіберу

 U3 флеш-жинақтаушыларына арналған нұсқа 

 қонақ компьютеріне орнатпай жатып, флэш-жинақтаушыдан тікелей іске қосылатын нұсқа

 Ұқсас бағдарламалар 

 Microsoft OneNote
 Nevernote — Evernote-пен жұмыс істеуге арналған бейресми java-қондыртпа
 Nixnote — Nevernote-тың тұрақты нұсқасы
 Nimbus Note

 Ескертулер 

 Сілтемелер 
 Evernote-тің ресми уеб-сайты
 Вконтакте әлеуметтік желісіндегі арнасы


 «Ведение и организация заметок при помощи EverNote», Компьютерра 
 Основатель и совладелец Evernote Степан Пачиков // Аналитическая программа «Рунетология» (стенограмма)
 «Evernote Brings Proper File Syncing to iPhone», Wired 
 «Evernote Passes 500,000 Registered Users», TechCrunch 
 «Organize Your Jottings», The Wall Street Journal 
 Блог компании на сайте habrahabr.ru
 Официальный канал Evernote Россия на YouTube
 Веб-клиент Evernote в Интернет-магазине Chrome

Санат:Жазба жүргізуге арналған бағдарламалар
Санат:2008 жылы жасақталған бағдарламалық жасақтамалар
Санат:Твиттер
Санат:Кросс-платформалық бағдарламалық жасақтамалар
Санат:Android-қа арналған бағдарламалық жасақтамалар
Санат:Windows-ке арналған бағдарламалық жасақтамалар
Санат:MacOS-қа арналған бағдарламалық жасақтамалар